b"\n_START_ARTICLE_\nEystein Valdason\n_START_PARAGRAPH_\nEystein Valdason (norr\xc3\xb8nt Eysteinn Valdason) var en norr\xc3\xb8n, sannsynligvis islandsk skald som levde i det 10. \xc3\xa5rhundre. Han er en av \xc3\xa5tte Torsskalder som ble sitert av Snorre Sturlason i kapitlet om tors-kjenninger i Skaldskaparm\xc3\xa5l. Eystein er her representert med tre halvstrofer, som alle handler om Tors kamp mot Midgardsormen. De er av stilistiske grunner datert til 900-tallet eller rundt 1000._NEWLINE_Ut fra Snorres introduksjoner i Skaldskaparm\xc3\xa5l - ok sem kva\xc3\xb0 Eysteinn Valdason'  og enn kva\xc3\xb0 Eysteinn - var Eystein Valdason en velkjent skald p\xc3\xa5 denne tiden, men i dag er han s\xc3\xa5 ukjent at det ikke engang mulig med sikkerhet \xc3\xa5 fastsl\xc3\xa5 hans nasjonalitet. Han vanligvis kategorisert som islending, men dette er basert p\xc3\xa5 en rent statistisk resonnement: De fleste av de norr\xc3\xb8ne poeter var faktisk islendinger p\xc3\xa5 dette tidspunktet._NEWLINE_Den svenske religionsforskeren \xc3\x85ke Ohlmarks har hevdet at Eystein Valdason var dansk, basert p\xc3\xa5 at farsnavnet Valdi er en kortform av Valdimarr, et navn som ikke forekommer p\xc3\xa5 Island, men er vanlig i Danmark."